CHRISTIANSHAAB DISTRIKT 139 



som skulde drive Hvalfangst Efteraar og Foraar. Om Sommeren skulde Mand- 

 skabet »brække Kul« paa Disko og med Skibet transportere det rundt til Etablis- 

 sementerne. Af Mangel paa Havn ved Anlæget skulde Skibet lægges i Vinterleje 

 i Jakobshavn, men Kommandør og Mandskab med 5 Slupper drive Hvalfangst 

 fra Anlæget, hvor der yderligere rejstes to Stokværkshuse, 20 X 14 Alen, en Smedie 

 og et Bryghus, og 1783 et Bindingsværks Spækhus paa »Spækholmen« lige udenfor 

 Anlæget. Dettes »Mellemaar« sattes til 60 Td. Tran og 685 kg Barder. Dette 

 store Anlæg svarede ikke Regning og nedlagdes 1785, og Fangsten skulde kun 

 drives af en Assistent med 4 Danske og for Resten Grønlændere. De følgende 

 Aar var uheldige. Der fangedes ialt kun en Hval i 1786 og 2 i 1789. 



»Isef jords Anlæg« paatænktes derfor helt nedlagt 1792, men vedblev dog at 

 bestaa, og i de følgende Aar blev Hvalfangsten bedre. 1794 fangedes 5 Hvaler 

 og 1796 ligeledes 5. 



Under Krigen forfaldt Hvalfangsten og nedlagdes 1826 »formedelst de sidste 

 Aaringers slette Resultat«. Samme Aar gjordes Claushavn til Distriktets Koloni, 

 hvilket dog kun varede i 3 Aar. Da var Tranbrænding begyndt her. »Kolonien 

 Claushavn«s Produktion 1827 var 193 Td. Spæk, 99 1 / 2 Td. Tran og 2648 Sælskind. 

 1830 byggedes Tranbrænderi paa »Spækholmen«, og Stedet vedblev at være »Loge« 

 til ca. 1880. 



I lange Tider var der intet særskilt Lokale til Gudstjeneste og Skole. Mis- 

 sionæren maatte bruge sin Stue dertil. 1790 ønskede Grønlænderne »at sætte 

 Povel Egede et Mindesmærke og passende Erindring nemlig en Kirke, kaldet 

 Povels Kirke«, hvortil de var villige til at yde Sammenskud. Det realiseredes dog 

 ikke, men Stedet fik en Kirkestue. 



Claushavn er Skuepladsen for Ingemanns Fortælling »Kimnuk og Naja eller 

 Grønlænderbornene«. Hovedpersonerne i denne døbtes ca. 1773 Niels og Edele; de 

 fulgte i 1778 Egede Saabye, der rejste hjem, til Holsteinsborg og overvintrede der. 

 Deres Hus ved Inugsuk var det største i Egnen (30 Mennesker), skønt de selv ingen 

 Børn havde. Niels omkom, 56 Aar gammel, i Sydostbugten i Juni 1794 ved at blive 

 kæntret af en Sortside. Edele døde 1801. 



Ved Claushavn vides jordede Kirurg Lerch og Hustru, samt Hustruer af 

 Missionær Grewe, Kateket J. Ped. Mørk, Bestyrerne R. Møldrup og J. A. Mørch, 

 Assistenterne S. B. Kornerup, C. E. Lange og C. L. S. Fleischer. 



Bopladsen Nordre Huse 



(grl. Avangnardlît), der ligger paa Kysten godt 4 km Nord for Claushavn, hører 

 administrativt og handelsmæssigt til dette Udsted. 



Pladsen ligger ved en Bugt, der er stor nok til alle Fartøjer og temmelig godt 

 beskyttet mod alle Vinde. Isen kan, især efter Udskydning fra Isf jorden, til Dels 

 eller helt spærre og fylde Bugten, oftest dog kun kort Tid ad Gangen, fordi der gaar 

 stærk Strøm. 



Husene ligger spredt langs Bugtens Inderkyst og i en lille Dal Syd for. Her 

 ligger ogsaa Pladsens Skole, synlig udefra. 



